b'\n_START_ARTICLE_\nJuicebox\n_START_SECTION_\nJulkaisu\n_START_PARAGRAPH_\n\xe2\x80\x9dJuicebox\xe2\x80\x9d oli tarkoitus julkaista singlen\xc3\xa4 alun perin 23. tammikuuta 2006,  mutta se oli vuotanut internetiin saataville jo vuoden syyskuussa, ja se pakotti levy-yhti\xc3\xb6t\xc3\xa4 aikaistamaan julkaisup\xc3\xa4iv\xc3\xa4m\xc3\xa4\xc3\xa4r\xc3\xa4\xc3\xa4 yli kolmella kuukaudella. Kappaletta jaettiin aluksi internetiss\xc3\xa4 tiedostonjakopalveluissa, ja se tunnettiin silloin my\xc3\xb6s nimell\xc3\xa4 \xe2\x80\x9dJuice Box\xe2\x80\x9d Kappale julkaistiin virallisesti singlen\xc3\xa4 5. lokakuuta 2005, ja se oli saatavina CD-levyn\xc3\xa4 ja seitsem\xc3\xa4n tuuman vinyylin\xc3\xa4.\n_START_SECTION_\nSinglen B-puolet\n_START_PARAGRAPH_\nSeitsem\xc3\xa4n tuuman vinyylill\xc3\xa4 ja CD-levyll\xc3\xa4 on B-puolena kappale \xe2\x80\x9dHawaii\xe2\x80\x9d. Yhdysvaltain vinyylijulkaisulla on lis\xc3\xa4ksi liveversio \xe2\x80\x9dJuiceboxista\xe2\x80\x9d ja CD-julkaisulla on edell\xc3\xa4 mainittujen lis\xc3\xa4ksi leikkaamaton versio kappaleen musiikkivideosta.\n_START_SECTION_\nKappaleen live-esitykset\n_START_PARAGRAPH_\n\xe2\x80\x9dJuicebox\xe2\x80\x9d kuului The Strokesin soittolistaan varsinkin vuosien 2005\xe2\x80\x932006 kiertueilla. Ensimm\xc3\xa4isen kerran se esitettiin liven\xc3\xa4 21. lokakuuta 2005 osana First Impressions of Earth -kiertuetta Rio de Janeirossa, Brasiliassa. Kappale kuului my\xc3\xb6s joissakin konserteissa vuoden 2011 Angles-albumin kiertueen soittolistaan.\n_START_SECTION_\nMusiikkivideo\n_START_PARAGRAPH_\nKappaleen musiikkivideo kuvattiin lokakuun kolmantena viikonloppuna ja se esitettiin ensimm\xc3\xa4isen kerran marraskuun 13. p\xc3\xa4iv\xc3\xa4n\xc3\xa4.\n_START_SECTION_\nKappaleet\n_START_PARAGRAPH_\nKaikki kappaleet s\xc3\xa4velt\xc3\xa4nyt ja sanoittanut Julian Casablancas.'